આ સંવાદ કાર્યક્રમમાં એક મહિલા શિક્ષિકાએ પોતાની આપવીતી રાહુલ ગાંધી સમક્ષ વર્ણવી હતી. આ દરમિયાન શિક્ષિકા થોડા ભાવુક થઇ ગયા હતા. ફિક્સ પે, મેટરનિટી લીવ અને પેન્શન અંગે વાત કરતાં તેમનું ગળુ ભરાઇ આવ્યું હતું. શિક્ષિકાની વાત પૂરી થયા બાદ રાહુલ ગાંધી પણ થોડી વાર મૌન થઇ ગયા હતા. 60 વર્ષીય શિક્ષિકાના પ્રશ્નનો જાણે તેમની પાસે પણ કોઇ જવાબ નહોતો. ત્યાર બાદ તેઓ માઇક બાજુએ મુકી એ મહિલા પાસે જઇ તેમને ભેટી પડ્યા હતા અને પોતે પણ ભાવુક થઇ ગયા હતા.